PADUSTĖLIO PELKĖS BUVEINIŲ APSAUGAI SVARBIOS TERITORIJOS TVARKYMO PASLAUGŲ SUTARTIS
Nr. _______
2026 m. _____________ mėn. ___ d.
Anykščiai
Aukštaitijos saugomų teritorijų direkcija, įstaigos kodas 306108968, adresas – J. Biliūno g. 55, Anykščiai, atstovaujama ……………., veikiančios pagal Aukštaitijos saugomų teritorijų direkcijos nuostatus, toliau vadinama Užsakovu, ir …………………………………, juridinio ar fizinio asmens kodas …………………, buveinės / gyvenamosios vietos adresas …………………….…atstovaujama………………………., veikiančio pagal …………………, toliau vadinamas Vykdytoju, kartu vadinamos Šalimis, o kiekviena atskirai – Šalimi, sudarė šią sutartį, toliau – Sutartis.

I. BENDROSIOS NUOSTATOS
1. Sutartyje vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos viešųjų pirkimų įstatyme ir kituose taikytinuose teisės aktuose.
2. Sutartis sudaroma vadovaujantis Aukštaitijos saugomų teritorijų direkcijos VPPR-...... ir mažos vertės skelbiamos apklausos būdu atlikto pirkimo ID .........., per CVP IS, rezultatais.
3. Visi klausimai, neaptarti šioje Sutartyje, sprendžiami vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu ir kitais Lietuvos Respublikoje galiojančiais teisės aktais.

II. SUTARTIES OBJEKTAS
4. Sutarties objektas – Parkų priežiūros paslaugos - BVPŽ-77313000-7 pagal Techninę specifikaciją, kuri yra neatskiriama šios Sutarties dalis, toliau – Paslaugos.
5. Vykdytojas įsipareigoja Paslaugas atlikti tinkamai, kokybiškai, savo priemonėmis, medžiagomis ir rizika, laikydamasis Sutarties, Techninės specifikacijos, teisės aktų ir Užsakovo pagrįstų nurodymų.
6. Užsakovas įsipareigoja priimti tinkamai, kokybiškai ir laiku atliktas Paslaugas bei už jas atsiskaityti Sutartyje nustatyta tvarka.

III. SUTARTIES KAINA
7. Sutarties kaina – _________ Eur be PVM, PVM – _________ Eur, bendra Sutarties kaina su PVM – _________ Eur.
8. Į Sutarties kainą įskaičiuotos visos Vykdytojo išlaidos, būtinos tinkamam Sutarties įvykdymui, įskaitant paslaugų, transporto, mechanizmų, medžiagų, atliekų / biomasės pašalinimo, mokesčių ir kitas išlaidas.
9. Sutarties kaina yra fiksuota ir negali būti keičiama visą Sutarties vykdymo laikotarpį, išskyrus teisės aktuose ir Sutartyje nustatytus atvejus.

IV. ŠALIŲ TEISĖS IR PAREIGOS
10. Šalys įsipareigoja bendradarbiauti, operatyviai keistis informacija ir nedelsdamos raštu informuoti viena kitą apie aplinkybes, galinčias turėti įtakos Sutarties vykdymui, Paslaugų kokybei ar terminams.
11. Užsakovas įsipareigoja:
11.1. suteikti Vykdytojui turimą informaciją, reikalingą Paslaugoms atlikti;
11.2. kontroliuoti Paslaugų eigą ir kokybę, nesikišdamas į Vykdytojo ūkinę komercinę veiklą;
[bookmark: _Hlk232756763]11.3. per 5 darbo dienas nuo Vykdytojo rašytinio pranešimo apie atitinkamo Paslaugų etapo arba visų Paslaugų atlikimą gavimo dienos patikrinti atliktas Paslaugas;
11.4. jei Paslaugos atliktos tinkamai, pasirašyti Paslaugų priėmimo-perdavimo aktą;
11.5. atsiskaityti su Vykdytoju Sutartyje nustatyta tvarka.
12. Užsakovas turi teisę:
12.1. bet kuriuo metu tikrinti Paslaugų atlikimo eigą ir kokybę;
12.2. atsisakyti priimti netinkamai, nekokybiškai arba ne visa apimtimi atliktas Paslaugas, o nustačius Paslaugų trūkumus, raštu pareikalauti juos pašalinti per Užsakovo nustatytą protingą terminą;
12.3. Paslaugų atlikimo metu nustačius kad atliekamų Paslaugų kokybė neatitinka Sutarties reikalavimų, arba kuomet yra akivaizdu, kad Paslaugos nebus pilnai atliktos iki Sutartyje nustatyto termino pabaigos, raštu pakviesti Vykdytoją ar Vykdytojo įgaliotą atstovą ir surašyti dvišalį aktą, jame nurodant nustatytus Paslaugų defektus, laiku neatliktų Paslaugų mąstą, nustatant Vykdytojui protingą terminą trūkumams pašalinti, o jeigu Vykdytojas arba Vykdytojo atstovas neatvyksta ir per nustatytą terminą nustatytų trūkumų nepašalina – surašyti vienašalį aktą;
12.4. taikyti Sutartyje nustatytas netesybas;
12.5. nutraukti Sutartį Sutartyje ir teisės aktuose nustatytais pagrindais.
13. Vykdytojas įsipareigoja:
13.1. atlikti Paslaugas Techninėje specifikacijoje ir šioje Sutartyje nustatyta apimtimi, kokybe ir terminais;
13.2. Paslaugas atlikti taip, kad nebūtų pažeisti aplinkos apsaugos, saugomų teritorijų, darbų saugos ir kiti taikytini teisės aktų reikalavimai;
13.3. užtikrinti saugą paslaugų atlikimo vietoje ir prisiimti atsakomybę už Paslaugų organizavimą;
13.4. savo sąskaita ištaisyti dėl Vykdytojo kaltės atsiradusius Paslaugų trūkumus;
13.5. nedelsdamas raštu informuoti Užsakovą apie aplinkybes, kurios gali turėti įtakos Paslaugų atlikimo terminams arba kokybei;
13.6. perduoti Užsakovui tinkamai atliktų Paslaugų rezultatą, pateikiant Paslaugų priėmimo-perdavimo aktą.
14. Vykdytojas turi teisę gauti apmokėjimą už tinkamai, kokybiškai ir laiku atliktus bei Užsakovo priimtas Paslaugas.

V. ATSISKAITYMŲ IR MOKĖJIMŲ TVARKA
15. Už tinkamai, kokybiškai ir laiku atliktas Paslaugas Užsakovas atsiskaito su Vykdytoju mokėjimo pavedimu į Vykdytojo nurodytą banko sąskaitą.
16. Sąskaita faktūra gali būti teikiama tik po to, kai Šalys pasirašo Paslaugų priėmimo-perdavimo aktą.
17. Sąskaita faktūra teikiama naudojantis informacine sistema SABIS.
18. Užsakovas už tinkamai atliktas ir priimtas Paslaugas atsiskaito per 30 kalendorinių dienų nuo tinkamai pateiktos sąskaitos faktūros gavimo dienos.
19. Avansinis ir dalinis mokėjimas nenumatytas.
20. Užsakovas turi teisę iš Vykdytojui mokėtinų sumų išskaičiuoti pagal Sutartį priskaičiuotus delspinigius, baudas ar kitus Vykdytojo mokėtinus mokėjimus, apie tai raštu informuodamas Vykdytoją.

VI. SUTARTIES GALIOJIMAS, VYKDYMAS IR PASLAUGŲ ATLIKIMO TERMINAI
21. Sutartis įsigalioja nuo jos pasirašymo abiejų Šalių kvalifikuotais elektroniniais parašais dienos.
22. Sutartis galioja iki visiško Šalių įsipareigojimų pagal Sutartį įvykdymo, įskaitant Paslaugų atlikimą, Paslaugų priėmimo-perdavimo akto pasirašymą, sąskaitos faktūros pateikimą, galutinį atsiskaitymą, netesybų sumokėjimą, jei jos priskaičiuotos, ir Paslaugų trūkumų pašalinimą, jei tokių nustatoma.
23. Paslaugų atlikimo terminai nurodyti Tecninėje specifikacoijoje (priedas Nr. 1).
24. Paslaugų atlikimo terminai yra esminės Sutarties vykdymo sąlygos. Vykdytojui praleidus bet kurį Techninėje specifikacijoje nurodytą terminą, laikoma, kad Vykdytojas pažeidė Sutartį.
25. Sutarties galiojimo terminas nėra tapatus Paslaugų atlikimo terminams. Paslaugų atlikimo terminų pabaiga nepanaikina Šalių pareigos įvykdyti kitas iš Sutarties kylančias prievoles, įskaitant Paslaugų priėmimą, atsiskaitymą, netesybų sumokėjimą ir trūkumų pašalinimą.

VII. ŠALIŲ ATSAKOMYBĖ
26. Vykdytojas atsako už tinkamą, kokybišką ir savalaikį Paslaugų atlikimą.
27. Jei Vykdytojas praleidžia bet kurį Techninėje specifikacijoje nustatytą paslaugų suteikimo terminą, jis moka Užsakovui 0,05 procentų delspinigius nuo bendros Sutarties vertės už kiekvieną termino praleidimo kalendorinę dieną. Delspinigiai skaičiuojami nuo kitos dienos po atitinkamo Techninėje specifikacijoje nustatyto termino pabaigos iki faktinio atitinkamo etapo įvykdymo dienos. 
28. Delspinigių skaičiavimas neatleidžia Vykdytojo nuo pareigos įvykdyti Sutartį ir pašalinti Paslaugų trūkumus.
29. Jei Vykdytojas Paslaugų neatlieka ilgiau kaip 10 darbo dienų nuo atitinkamo Tecninėje specifikacijoje (priedas Nr. 1) nustatyto Paslaugų atlikimo termino pabaigos, atsisako vykdyti Paslaugas arba Sutartis nutraukiama dėl Vykdytojo kaltės padaryto esminio Sutarties pažeidimo, Vykdytojas privalo sumokėti Užsakovui 40 procentų Sutarties kainos be PVM dydžio baudą.
30. Bauda apima iki baudos paskaičiavimo dienos priskaičiuotus delspinigius.
32. Baudos ar delspinigių sumokėjimas neatleidžia Vykdytojo nuo pareigos atlyginti Užsakovo patirtus nuostolius, kiek jų nepadengia priskaičiuotos netesybos.
33. Jei Užsakovas dėl savo kaltės vėluoja atsiskaityti su Vykdytoju Sutartyje nustatytais terminais, Vykdytojui raštu pareikalavus, Užsakovas moka 0,05 procentų dydžio delspinigius nuo laiku neapmokėtos sumos už kiekvieną uždelstą kalendorinę dieną.
34. Bauda ir delspinigiai sumokami per 5 darbo dienas nuo rašytinio reikalavimo gavimo dienos.

VIII. SUTARTIES NUTRAUKIMAS
35. Sutartis gali būti nutraukta rašytiniu Šalių susitarimu.
36. Užsakovas turi teisę vienašališkai nutraukti Sutartį, raštu įspėjęs Vykdytoją prieš 14 kalendorinių dienų, jeigu:
36.1. Vykdytojas nevykdo arba netinkamai vykdo Sutartį;
36.2. Vykdytojas praleidžia Sutartyje nustatytus Paslaugų atlikimo terminus ir Paslaugų neatlieka per papildomą Užsakovo nustatytą protingą terminą;
36.3. Paslaugos atliekamos nekokybiškai, pažeidžiant Techninės specifikacijos ar teisės aktų reikalavimus, ir trūkumai nepašalinami per Užsakovo nustatytą terminą;
36.4. Vykdytojas perleidžia Sutartį arba jos vykdymą tretiesiems asmenims be Užsakovo rašytinio sutikimo;
36.5. Vykdytojas bankrutuoja, likviduojamas, sustabdo veiklą arba susidaro kita analogiška situacija, dėl kurios kyla grėsmė tinkamam Sutarties įvykdymui.
37. Sutartis taip pat gali būti vienašališkai nutraukta Lietuvos Respublikos civilinio kodekso 6.217 straipsnyje nustatytais pagrindais, kai Sutarties pažeidimas laikytinas esminiu.
38. Sutarties nutraukimas neatleidžia Vykdytojo nuo pareigos sumokėti priskaičiuotas netesybas, atlyginti nuostolius ir įvykdyti kitas iki Sutarties nutraukimo atsiradusias prievoles.

IX. NENUGALIMA JĖGA
39. Šalis nėra laikoma pažeidusia Sutartį, jeigu Sutarties įsipareigojimų negali įvykdyti dėl nenugalimos jėgos aplinkybių, kaip jos suprantamos pagal Lietuvos Respublikos civilinį kodeksą.
40. Šalis, negalinti vykdyti įsipareigojimų dėl nenugalimos jėgos aplinkybių, privalo nedelsdama, bet ne vėliau kaip per 3 darbo dienas nuo tokių aplinkybių atsiradimo dienos, raštu informuoti kitą Šalį ir pateikti tai pagrindžiančius įrodymus.
41. Jeigu Šalis laiku nepraneša apie nenugalimos jėgos aplinkybes, ji praranda teisę jomis remtis kaip pagrindu atleisti nuo atsakomybės.
42. Nenugalimos jėgos aplinkybių laikotarpiu Sutarties vykdymas sustabdomas tiek, kiek tai būtina dėl tokių aplinkybių poveikio.

X. GINČŲ SPRENDIMAS
43. Visi ginčai, kylantys dėl Sutarties vykdymo, sprendžiami derybomis.
44. Nepavykus ginčo išspręsti derybomis, ginčas sprendžiamas Lietuvos Respublikos civilinio proceso kodekso nustatyta tvarka kompetentingame Lietuvos Respublikos teisme.

XI. TEISIŲ IR PAREIGŲ PERLEIDIMAS
45. Nė viena Šalis neturi teisės perleisti visų ar dalies teisių ir pareigų pagal šią Sutartį tretiesiems asmenims be išankstinio rašytinio kitos Šalies sutikimo.
46. Vykdytojas privalo nedelsdamas informuoti Užsakovą apie bet kokius esminius savo teisinio statuso, veiklos ar galimybės vykdyti Sutartį pasikeitimus.

XII. BAIGIAMOSIOS NUOSTATOS

47. Sutarties vykdymui nurodomi šie Užsakovo ir Vykdytojo kontaktiniai asmenys:
47.1. Užsakovo kontaktinis asmuo atsakingas už sutarties vykdymą, įgyvendinimo priežiūrą, atliktų Paslaugų priėmimo-perdavimo aktų pasirašymą ir ryšiams su Vykdytoju palaikyti – Pareigos, Vardas Pavardė, tel. +370 xxxxxx, el. paštas: .......................
47.2. Vykdytojo kontaktinis asmuo atsakingas asmuo už sutarties vykdymą, įgyvendinimo priežiūrą, atliktų Paslaugų priėmimo-perdavimo aktų pasirašymą ir ryšiams su Užsakovu palaikyti – Pareigos, Vardas Pavardė, tel. +370 xxxxxx, el. paštas: .......................
48. Visi Sutarties priedai yra neatskiriama šios Sutarties dalis. Sutarties pakeitimai ir papildymai, Paslaugų priėmimo – perdavimo aktai galioja tik tuomet, jei yra patvirtinti visų Sutarties Šalių parašais:
48.1. Priedas Nr.1 Techninė specifikacija.
48.2. Priedas Nr. 2 Paslaugų Vykdytojo pasiūlymas.
49. Visi Sutartyje neaptarti klausimai sprendžiami vadovaujantis Lietuvos Respublikoje galiojančiais teisės aktais.
50. Sutarties Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią.
51. Sutartis sudaryta Šalims kvalifikuotu saugiu elektroniniu parašu pasirašant vieną elektroninį Sutarties dokumentą.

XIII. ŠALIŲ ADRESAI IR REKVIZITAI:

	UŽSAKOVAS
	VYKDYTOJAS

	Aukštaitijos saugomų teritorijų direkcija
Įstaigos kodas 306108968
PVM mokėtojo kodas LT100015200018
	...........................................................
Įstaigos kodas ...................................
PVM mokėtojo kodas .........................

	J. Biliūno g. 55, Anykščiai 
LT-29110
Tel. +370 686 10 177
El. p. aukstaitija@saugoma.lt.
	Adresas: ............................................
...........................................................
Tel. nr. ...............................................
El. p. ..................................................

	Lietuvos Respublikos finansų ministerija 
Finansų įstaigos kodas: 40400 
Lukiškių g. 2, 01512 Vilnius 
A.s. LT534040063610000658 
SWIFT (BIC) kodas: MFRLLT22 
	Bankas:
Banko kodas:

A.s. LTxx xxxx xxxx xxxx xxxx
SWIFT (BIC) kodas:

	
Pareigos
	
Pareigos 

	Vardas Pavardė
	Vardas Pavardė



